Vejledning i Geocaching udstyr

De fleste caches kan tages med en mobiltelefon og blyant, men som begynder opstår spørgsmålet hurtigt; hvad bør jeg ellers medbringe på en geocaching tur? Simpelt spørgsmål, med uendelige mange svar, prøv bare at søge google efter "geocaching backpack".

Der er ikke noget endeligt svar på spørgsmålet da det afhænger meget af personlig stil, årstid og det område du cacher i, det følgende skal derfor ses som et forslag til hvordan du kan starte din samling af geocaching udstyr, og ikke som en egentlig tjekliste.

Budget/begyndersæt
Det følgende er et forslag til et solidt begyndersæt, sættet er særligt egnede til længere ture i naturen, hvor du vil medbringe alt hvad du kan få brug for. På kortere ture, eller byture, vil mange nok vælge et mindre sæt der kan være i lommerne.


 * Navigationsudstyr. Man kan klare dig uden, men det er noget lettere med en mobiltelefon eller en GPSr.
 * Taske Det første man får brug for er en form for taske, alt efter personlige preferencer kan det være en skulder, ryg eller bælte-taske i forskellige størrelser og udformninger.
 * Udvalget kan være overvældende, så start med hvad du nu lige har liggende, eller køb en billig skoletaske. Når du har brugt begyndertasken i noget tid har du formodentlig en ide om hvilken form du foretrækker, og kan gå på jagt efter din perfekte taske.


 * Penalhus. Hvis tasken ikke har mange små lommer kan et penalhus hjælpe med at holde styr på småtingende.
 * Skriveredskaber. Medbring altid diverse skriveredskaber, mindst en kuglepen og blyant. Mange geocachere har nok prøvet at stå ved en cache med en kuglepen der bare ikke vil skrive længere, så smid nogle ekstra i tasken. En notesbog til løsning af div. multicaches, samt evt. nødlogs, er også et must.
 * Mad og drikke. Alt efter turens mål og længde kan en solid madpakke være nødvendig, sørg også for rigelig væske til turen.
 * Hygiejne. Personlig hygiejne er vigtig, også ude i naturen. Nogle caches kan være fugtige/mugne, og der kan også være andre grunde til at man lige vil havde renset hænderne.
 * Papirlommetørklæder Altid nyttige, kan evt. også bruges til at tørre en våd geocache.
 * Vådservietter i portionsindpakning, til hurtig aftørring af hænder, ansigt, osv.
 * Desinficerende gel. Til mere grundig rengøring og desinficering af hænderne.
 * Handsker. Geocaches kan være placeret i en torne/brændnældebusk, et par gode havehandsker kan derfor være meget nyttige.
 * Plaster Til små skrammer.
 * Lommelygte. Selv i fuld dagslys kan en lommelygte være nyttig til at søge i diverse sprækker. Selv en billig LED nøgleringslygte kan have et overraskende klart lys, og kan let klipses fast i taskens lynlås for let adgang. En større lygte kan også være nyttig i visse siturationer.
 * Pincet Til at trække logrullen ud af div. micro, nano, og petling caches. Gerne i klare farver så den er nem at finde igen i skovbunden.
 * Plasticpose. Til spontan CITO.
 * Bytteting
 * Engangsponcho, til det lunefulde danske vejr

Udvidet basissæt
Alt efter turens mål, og geocacherens stil kan basissættet udvides/modificeres, det følgende er forslag til hvad man ellers kunne tage med:


 * Førstehjælpstaske for en sikkerheds skyld.
 * Ekstra batterier til GPSr og lygter, samt batteribank til opladning af mobiltelefon.
 * Kniv/multiværktøj bl.a. til nødvedligehold af caches.
 * Nødrationer. En cachetur kan blive længere end forventet af forskellige grunde, en "nødration" i form af en proteinbar og/eller fignbarrer samt ekstra vand kan være med til at redde turen.
 * Refleksvest. Skulle det på turen blive nødvendigt at gå langs en trafikkeret vej ønsker man normalt at blive set på lang afstand.
 * Kraftig lommelygte hvis man skulle blive fanget af mørket.
 * Magnetkompas, hvis elektronikken skulle svigte.
 * Teleskopstang med magnet til at fange caches uden for rækkevide.
 * Teleskopstang med inspektionsspejl, f.eks. til at søge i autoværn.
 * Gripeklo til at fange ikke magnetiske caches uden for rækkevide. Magnet, spejl og klo kan ofte findes i byggemarkeder, og butikker med bil reservedele.
 * Forstørrelsesglas til at læse trackingkoden på trackables.
 * UV lygte, enkelte multicaches kan havde spor skrevet med usynlig blæk.
 * Gaffatape, til nødvedligehold af flækket cache beholder, få cm. viklet op på et stykke pap er rigeligt i de fleste tilfælde.
 * Brillerenseserviet Vådservietter med sæbe og sprit, rigtig gode til aftørring af en fugtig/fedtet geocache.
 * Nanologopruller, til oprulning af logrullen i nanos.
 * Nanocache, skulle man tabe en af de små i græsset eller sneen er det meget rart at havde en ekstra.
 * Ekstra logrulle til micro og nano caches. Mange cacheejere foretrækker selv at udskifte fyldte logbøger, men i nogle tilfælde kan man gøre en god gerning ved lige at skifte den når man nu aligevel er der, særligt ved caches udlagt af turister.

Urban sæt
I danske byer er det ofte kun skolesøgende og turister der går med rygsæk. En rygsæk vil derfor nemt kunne skabe unødvendig opmærksomhed, noget en geocacher sjældent ønsker. Det er derfor ofte en fordel ikke at havde mere med end der kan være i lommen. Følgende sæt er inspireret af survivalisternes "bug-out kit", det indeholder nogle basale værktøjer, og passer ned i forlommen på et par jeans. Med lidt planlægning kan der være overraskende meget i en lille dåse.

Sættet på billedet indeholder:
 * Blikdåse
 * Blyant
 * Papir
 * Nanologopruller
 * Lommelygte
 * Kompas
 * Pincet
 * Nanocache
 * Plaster
 * Papirserviet
 * Knivblad
 * Brillerens
 * Magnet og møtrik på snor
 * Ekstra logbog
 * Gaffatape

Andet udstyr
Nogle grene af geocaching sporten kan kræver specialudstyr. Udstyret er i nogle tilfælde for stort til at man vil medbringe det på alle ture, så medmindre man har en varevogn til formålet vil man typsk kun medbringe det med en bestemt cache for øje.

Til lands

 * Vandresko
 * Vandrestøvler
 * Vandrestav
 * Cykel
 * Bil
 * Varevogn

Til vands

 * Gummistøvler
 * Waders
 * Badetøj
 * Dykkerudstyr
 * Gummibåd/kajak
 * Undervandsbåd

I højden

 * Taburet
 * Stige, nogle geocaches kan være hængt op i lygtepæle eller træer, teleskopstiger er særligt populære blandt geocachere da de sammenslået kan være i bagagerummet på en personbil.
 * Reb
 * Rebstige, samme som stige
 * Geoextractor, lang stang med klo eller magnet i enden.
 * Klatreudstyr, til træklatring eller klippeklatring.
 * Rumraket, til at logge cachen GC1BE91

I mørke

 * Pandelampe

Til overnatning

 * Mad og drikke
 * Campingudstyr